# Aker

### Fra Wikipedia, den frie encyklopedi

  For det norske industrikonsernet se Aker Kværner

Aker (fra norrønt akr, åker) er et tidligere herred i Akershus, som lenet, amtet og fylket også er oppkalt etter. Navnet skriver seg fra en gård med bebyggelse i nærheten av den nåværende Gamle Aker kirke. Kirken fikk navn etter gården og ga i sin tur navn til sognet og herredet. Aker kommune ble 1. januar 1948 innlemmet i Oslo. Kommunen hadde da 135 000 innbyggere og bestod av sognekommunene Ullern, Vestre Aker, Østre Aker og Nordstrand, og omsluttet Oslo kommune fullstendig. Aker sogn ble første gang delt i Østre og Vestre Aker i 1861, og i 1906 ble Ullern og Nordstrand utskilt som egne sogn.

Siden byen Christiania ble anlagt i 1624, måtte Aker flere ganger avstå territorium til utvidelse av byen, første gang da mange gårder ble utlagt til bymark i 1629. Bymarken lå under byens sivile administrasjon, men hørte i kirkelig sammenheng til Akers sogn. Akers grense mot Bymarken var på vestsiden Skillebekken, på østsiden Akerselva. Hele Bymarken og deler av Aker øst for Akerselva ble i 1859 innlemmet i byen, og ved en ny byutvidelse i 1878 ble grensen flyttet dit den gikk til 1948. Etter at kommunalt selvstyre ble innført, oppførte Aker herred i 1850-årene sitt administrasjonsbygg på Trondheimsveien 5. Det ble fornyet i 1941.

Hentet fra «http://no.wikipedia.org../../../a/k/e/Aker.html»

Kategorier: Tidligere kommuner i Akershus | Steder i Oslo

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English
- Norsk (nynorsk)